Hillary Clinton

Si Hillary Dianne Rodham Clinton (née Rodham; pinangaki kan Oktubre 26, 1947) sarong Amerikanong politiko, diplomat, abogada, parasurat, asin public speaker. Nagserbe siya bilang First Lady of the United States magpoon 1993 hasta 2001, bilang senador man kan Estados Unidos sa New York magpoon 2001 hasta 2009, asin bilang ika-67 na United States Secretary kan estado magpoon 2009 hasta 2013. Si Clinton an primerong babaying nanominar bilang presidente kan Estados Unidos kan partido politikal kan ginana niya an Democratic Party na nominasyon kan 2016. Siya man an primerong babayi na nanggana huli sa popular na boto para sa American presidential election, na ikinadaog nya man kontra ki Donald Trumph. Sya an presenteng chancellor kan Queen's University Belfast, Northern Ireland.

Nagdakula siya sa Chicago sa Park Ridge asin naggradwar man sa Wellesley College kan 1969 asin nakakua nin Juris Doctor gikan sa Yale Law School kan taon 1973. Pakalihis na magserbe bilang pan-kongresyonal na legal counsel, nagpasiring siya sa Arkansas asin na agom an magigi pa sanang presidente na si Bill Clinton kan taon 1975; inot na sindang nagkamidbidan sa Yale. Kan 1977, kairiba siya sa nagpundar kan Arkansas Advocates for Children and Families. Pinaglaag man siya sa pwesto bilang primerong babaying chair sa Legal Services Corporation kan 1978b asin nagin first lady kan Arkansas poon 1979 hasta 1981 asin man kan 1983 hasta 1992.

Bilang First Lady kan Estados Unidos, si Clinton nag-adbokasiya nin para sa reporma sa healthcare. Kan 1994, an saiyang mayor na inisyatibo-an Clinton health care plan-dai na aprobahan sa Kongreso. Kan 1997 sagkod 1999, dakula an ginampanan na parte ni Clinton sa pag aadbokasiya sa pagkrear kan State Children's Health Insurance Program, an Adaptation and Safe Families Act asin man an Foster Care Independence Act. An saiyang martial na relasyon nag-abot sa pampublikong pagsisiyasat kan panahon kan Lewinsky Scandal, na nagbusol saiya na nagtau nin saysay sa reapirmasyon siya sa saiyang pag-aagom.

Kan 2020, si Clinton naelihir bilang primerong senador sa New York. Naelihir man siya utro kan 2006. Sa pagigin Senador, si Clinton nag adbokasiya para sa mga benepisyo medikal para sa mga primerong respondante kan mga tawong nagin biktima kan mga atake kan Setyembre 11. Kan 2008, si Clinton nagdalagan para presidente alagad nadaug man ni Barack Obama sa Democratic primaries.

Toltolan

 
Mga Mga Amerikanang mga parasurat politikal
 Pamilyang Rodham

 Mga artikulo sa Art+Feminism in the Philippines 2020